Centrul INFOTRAFIC din Inspectoratul General al Poliției Române informează că, la data de 15 Martie 2024, pe DN6, între localitățile Teregova și Armeniș, județul Caraș-Severin, s-a produs un accident rutier în care au fost implicate 2 autocamioane. În urma impactului a rezultat rănirea celor 2 conducători auto, unul dintre aceștia fiind încarcerat. Circulația rutieră este blocată.
La nivelul țării se circulă, în general, pe un carosabil umed, fiind semnalate precipitații sub formă de ploaie.
Pe arterele rutiere principale, respectiv autostrăzile A1 București-Pitești, A2 București-Constanța, A3 București-Ploiești și DN 1 Ploiești-Brașov, traficul se desfășoară pe un carosabil umed, cu vizibilitate bună, fiind semnalate precipitații sub formă de ploaie ușoară.
Pentru o circulație în siguranță pe timp de ploaie, recomandăm conducătorilor auto să reducă viteza, să mărească distanța de siguranță dintre autovehicule, să nu bruscheze comenzile volanului și să evite depășirile periculoase sau alte manevre riscante, sporind atenția în trafic!